છેલ્લાં 4 વર્ષથી અલતાફહુસેન નવીનને સમયસર વ્યાજ આપતા હતા. પંદર દિવસ પહેલાં નવીન અલતાફહુસેનના ઘરે આવ્યો હતો અને અઢી લાખ રૂપિયા વ્યાજ સાથે માગતો હતો. અલતાફહુસેન રૂપિયા આપવાનો ઇનકાર કરતાં નવીન ઉશ્કેરાયો હતો અને વ્યાજના પૈસા આપી શકતો ના હોય તો તારી પત્નીને મારી સાથે મોકલી આપજે અને જો તું પૈસા નહીં આપે તો તારા આખા પરિવારને મારી નાખીશ તેવી ધમકી આપી હતી. વ્યાજખોર નવીને આપેલી ધમકીથી ગભરાઇને અલતાફહુસેન છેલ્લા દસ દિવસથી ઘર છોડીને જતા રહ્યા છે. તારીખ 14 માર્ચના રોજ સાંજના સાતેક વાગ્યાની આસપાસ નવીને નિત્યાબહેનને ફોન કર્યો હતો અને અલતાફહુસેન ક્યાં છે તેવું પૂછ્યું હતું. અલતાફહુસેન ઘર છોડીને ક્યાંક જતો રહ્યો હોવાનું નિત્યાબહેને કહેતાં નવીને તું ઓફિસ આવીને હિસાબ પૂરો કર તેવી ધમકી આપી હતી.